നാഷണല് ടാലന്റ് സെര്ച്ച് എക്സാമിനേഷന് തിരുവനന്തപുരം: സര്ക്കാര്, എയ്ഡഡ്, കേന്ദ്രീയ വിദ്യാലയ, നവോദയ വിദ്യാലയം, സിബിഎസ്ഇ, ഐസിഎസ്ഇ തുടങ്ങി മറ്റ് അംഗീകൃത സ്കൂളിലെ പത്താം ക്ലാസ് വിദ്യാര്ഥികള്ക്ക് ഉന്നത പഠനം വരെ സ്കോളര്ഷിപ്പ് ലഭിക്കുന്നതിന് എന്ടിഎസ്ഇ രജിസ്ട്രേഷന് ആരംഭിച്ചു. അപേക്ഷകള് എസ്സിഇആര്ടി വെബ്സൈറ്റില് ലഭ്യമാണ്. തെരഞ്ഞെടുക്കപ്പെടുന്ന വിദ്യാര്ഥികള്ക്ക് ഉന്നത വിദ്യാഭ്യാസത്തിനുള്പ്പെടെ സ്കോളര്ഷിപ്പ് ലഭിക്കും. നവംബര് 15 വരെ അപേക്ഷിക്കാം. സ്കൂള് വിദ്യാര്ഥികള്ക്കൊപ്പം തന്നെ ഓപ്പണ് ഡിസ്റ്റന്സ് ലേണിംഗ് വഴി രജിസ്റ്റര് ചെയ്തിട്ടുള്ള 18 വയസില് താഴെയുള്ള പത്താംക്ലാസില് ആദ്യ തവണ പരീക്ഷ എഴുതുന്ന വിദ്യാര്ഥികള്ക്കും അപേക്ഷിക്കാം. scert.kerala.gov.in.